**Blå mandag – en dag til de mørke tanker**

*De har taget Holland og England med storm. Nu indtager det engelske forfatterpar Nicci French Danmark med thrilleren Blå mandag.*

Blå mandag foregår i London. Ikke den by, du kender fra turiststeder, men den by du først opdager, når du er faret vild i dens kringlede gader. Ligesom mennesker er byen fuld af modsætninger og skjuler sine ar. Men krads lidt i overfladen, så finder du det uventede. Grav lidt dybere, så finder du det forstyrrende, det spændende, det farlige. Vores dybeste, mørkeste begær. Vores værste frygt.

**Handling:** En femårig dreng er forsvundet. Han ligner på en prik den dreng, som en af psykoterapeut Frieda Kleins patienter har beskrevet i sine tanker. Inden længe står Frieda midt i jagten på bortføreren. Hun må sætte sig ind i bortførerens tankegang for at finde frem til drengen, men sindet er et farligt sted at fare vild.

**Serie:** Blå mandag er den første i en serie om psykoterapeuten Frieda Klein, der bor i London.

**Forfatterne**: Nicci French er pseudonym for det engelske forfatterpar, Nicci Gerrard (f. 1958) og Sean French (f. 1959). De begyndte som forfatterpar længe inden, det blev moderne i Skandinavien.

**Salg**: Rettighederne til Blå mandag er solgt til 14 lande, herunder Holland, hvor bogen er solgt i over 150.000 eksemplarer og har ligget fem uger på førstepladsen på bestsellerlisten.

**Blå mandag**

Af Nicci French

På dansk ved Jacob Giese

Forlaget Turbulenz

249,95 kr.

350 sider

Udkommer 26. marts 2012

**Anmeldereksemplar**

For kommentarer, forespørgsel om interviews og anmeldereksemplar kontakt Michael Jepsen, tlf.: 40 68 21 25 eller [michael@turbulenz.dk](mailto:michael@turbulenz.dk). Forsiden kan også downloades på hjemmesiden [www.turbulenz.dk](http://www.turbulenz.dk)